Adriano Cecioni

Adriano Cecioni (Florentzia, 1836ko uztailaren 26a – ibidem, 1886ko maiatzaren 23a) italiar eskultore, margolari, karikaturagile eta arte-kritikaria izan zen.

1859an hasi zen arte-hezkuntza Florentziako Akademian, Aristodemo Costoli eskultorearen irakaspenak jasotzen. Urte berean Telemaco Signorinirekin borrokatu zuen Italiako Bigarren Independentzia Gerran.

1863an Napolira joan zen beka batekin eta Resina Eskolaren sortzaileetako bat izan zen. 1872an sei hilabete eman zituen Londresen eta karikaturak egin zituen Vanity Fair aldizkarirako. Italiara itzultzean, eskulturak egiten eta etxeko eszenak margotzen jarraitu zuen. 1884an marrazketa irakasle izendatu zuten Istituto di Magistero Femminile delakoan. Azken urteak arte-kritikari gisa eman zituen.

 Iruditegia 

 Kanpo estekak 

Kategoria:Florentziarrak
Kategoria:Italiako eskultoreak
Kategoria:Italiako margolariak
Kategoria:Margolari inpresionistak
Kategoria:Italiako arte kritikariak
Kategoria:Karikaturagileak
Kategoria:Florentzian hildakoak